Kaprio salotos

Kaprio salotos () – lengvas itališkas patiekalas, vienas iš antipasto užkandžių rūšių, kuris susideda iš pomidorų, mocarelos, alyvuogių aliejaus ir baziliko.The Joy of Cooking (75th Anniversary Edition), ISBN 0-02-604570-2, 169 psl. Šio patiekalo pavadinimas kilęs nuo Kaprio salos (Italija). Dėl raudonos−baltos−žalios spalvų, kurios atkartoja Italijos vėliavą, šios salotos tapo vienu iš nacionalinių Italijos patiekalų.

Kaprio salotos lengvai gaminamos − ratu išdėstoma griežinėliais supjaustyta mocarela, pomidorai ir baziliko lapeliai. Ant viršaus užbarstoma druskos ir juodųjų pipirų ir pašlakstoma alyvuogių aliejumi. Tradiciniame recepte turi būti naudojama mocarela iš vandeninio buivolo pieno, aukščiausios rūšies pomidorai − „Jaučio širdis“, o alyvuogių aliejus turi būti šalto spaudimo. Šios salotos paprastai patiekiamos su šviežia duona.

 Šaltiniai 

Kategorija:Užkandžiai
Kategorija:Daržovių patiekalai
Kategorija:Itališka virtuvė